kk ru kk war zh ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk ru kk kk kk kk ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk kk kk kk kk kk it kk kk kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk ru ky mn kk kk kk en kk en kk en kk eu kk hu uk kk kk kk kk en kk hbs_cyr en ky kk en kk ru en ky kk kk kk ca kk ca kk fr ky kk fr kk ar kk oc kk kk fr kk fr kk ar kk fr kk fr kk kk kk kk kk kk kk ru tt kk kk es kk kk
АЛАШ ОРДА – 100 ЖЫЛ!
Ұлт болмысы – әдеби бәйге!
«Әліміз кетіп, шашымыз ағарған шақта аузымызға су тамызатын жақын адамымыз жоқ деп налымаймыз. Біз балалы болудан бас тартсақ та адамзаттың өлмейтінін жақсы білеміз. Себебі бәрі childfree емес. Біздің ойымызша баласыз өмір бақыт пен қуанышқа толы. Мақсатымыздың бірі – әйел денсаулығын сақтау. Ер адамның саулығы да біз үшін маңызды.
Бұл Ресей БАҚ-ның берген мәліметі. Ал, Қазақстандық әлеуметтік желілерінде нақты қанша «chilfree» тобы бар айта алмаймын. Көзге түскені мынау болды.
Қазақстандық «childfree» тобындағы мүшелердің саны көршілерімізбен салыстырғанда мың есе аз. Бұған да шүкір дестік. Алайда отандық БАҚ-тың бірқатарында бала сүйгісі келмейтін, оны тәрбиесіне жауапкершілік артқысы келмейтіндердің әңгімелері жарияланыпты. «Баласыз үйді мазар» деп есептемейтіндердің көбісі, өкінішке орай, қазақтың қыздары.
Мысалы, қазақтың қара көзі Мәдина comode.kz сайтына былай депті:
«Балаларды жақсы көрмеймін! Мен ешқандай да құбыжық емеспін. Баланы жейтін әдетім жоқ. Кез келген беті балбұл жайнаған бөбекті көрсем, сүйіспешілік пен мейірім сезімі бірақ пайда болмайды. Ата-анам әлі күнге шейін менен ұрпақ сүюді армандайды. Құдайға шүкір, ағам отбасылы, балалы-шағалы. Ата-анам немерелерінің сүйікті ата-әжесі. Сол себепті маған күнде тиісе бермейді, «қашан күйеуге шығасың? Балалы боласың?» деп қиғылық салмайды. Менде ешқандай психологиялық жарақат жоқ. Өз жиендерімді жақсы көремін. Олармен ойнаймын, олар келгенге қуанамын, баласы бар құрбыммен қыдыруға шығамын. Тек бір нәрсені түсіндіргім келеді. Қазір мен тек өз басыма ғана жауап беремін. Ауырып қалған жағдайда балама жұқтырып аламын деген қорқыныш та болмайды. Жігітім де мені бұл тұрғысынан толыққанды қолдайды. Болашақта Қазақстандағы шаруасын бітірісімен (шетелдік себебі) онымен бірге жігітімнің Отанына көшіп кетуді жоспарлап жатырмыз. Әзіргі бір-біріміздің қоғамымыздан ләззат алудамыз. Біз бақыттымыз! Біз еркінбіз!»
«Childfree» тобының мүшелері тек әйелдер емес. Отбасын құрса да баланың туылғандығын қаламайтын еркек те childfree болып есептелінеді.
BBCRussian.com сайтына берген сұхбатында украиндық Евгений Плотников былай дейді:
«Childfree-ге қосылуымның себебі – маған жай ғана балалар ұнамайды. Сәбидің күлкісі, алғашқы тәй-тәй басқан қадамы қуаныш сыйламайды. Аулада ойнап, тізесін жарып алатын, бір сұрақты қайта-қайта қоя беретін 4-5 жастағы балалар да ұнамайды. Ата-анасынан ақша сұрай беретін жеткіншектерге жыным ұстайды. Баланы менің «жалғасым» деп қабылдамаймын. Бала мен үшін бітпейтін мәселелердің жиынтығы әрі батпан ауыр жауапкершілік. Балалы дос-жарандарымның өміріне қарап, сараптама жасай отырып, олардың күйбең тіршіліктен шаршағандарын байқаймын. Азып-тозған, ешнәрсеге үлгермейді. Олар қалаған уақытында қалаған мерзімге демалысқа шыға алмайды. Ертеңгі күнге шегеруге болмайтын шаруалардың күнделікті қолдары босамайды. Киімге, тамаққа, медициналық қызметке қыруар ақша жұмсайды. Баланы шын қалаған, баланы сүйетін ата-ана үшін мұның бәрі назар аударуға тұрмайтын ұсақ-түйек шығар, бірақ мен үшін жағдай басқаша»
Осы орайда психолог маман Төреғали Батырханға қоңырау шалып, бір-екі сұрақтың жауабын алуды жөн санадым.
«Childfree» жайлы естуіңіз бар ма? Бала сүюден қорқып, алдыңызға көмек сұрап барғандар болды ма тәжірибеңізде?
Әлбетте. Бұл идея жалпы Еуропада қатты дамыған. Жақында бір қызбен тілдескен едім. Әкесі жоқ. Жалғыз шешесінің қолында өскен қыз. Жалғыз қызын қатардан қалғызбай, киімін көк, қарнын тоқ қылғысы келген анасының қаншалықты қиналғанын көріп, өзі де қиналып өскен ол енді тұрмыс құрғысы келмейді, бала сүйгісі келмейді. Себебі дүниеге келмеген баланың өзі сияқты ар азабын шеккенін қаламайды екен.
Негізі бұл патология емес пе?
Мінезі қисық, қыңыр адамды да біреу патология деп ойлауы мүмкін. Олай емес. Адам барлық нәрсені, басынан өткен-кеткенін електен өткізеді, сөйтіп шешім шығарады. Бұл да жай ғана шешім.
Бірақ мұндай шешімді қазақ қыздарының қабылдауы біздің салт-санамызға, менталитетімізге жат. Childfree-лардың санының өсуі бізге қауіпті емес пе?
Жат. Сол себепті ондайлар арамызда көп емес. «Childfree»-лардың біздің қазақ қоғамына енуі заңдылық. Ерте ме, кеш пе, арамызда сондай көзқарастағы адамдар пайда болатын еді. Қорқудың қажеті жоқ. Ал, жалпы олармен күресудің қажеті жоқ. Санасы төмен адам кез келген провакацияға еріп кетеді. Ал, жеті рет ойлап, бір рет кескен адамды өз ойынан айныту қиын.
«Childfree» және «Шолпанның күнәсі»
Мағжан Жұмабайдың бұл повесі cүйіктісіне сүрінбей қосылған Шолпан есімді келіншек жайлы. Шолпан бақытты отбасылық өмірдің кілті балалы болмау деп түсінеді. Араларында бала болса кіршіксіз мөлдір махаббатарына таласатын үшінші адам пайда болады деп ойлады да күн сайын көз ілерде Жаратқаннан «бала болмасыншы» деп тілек тіледі. Құдай оны қабыл қылды. Арада күндер өтеді, жылдар жылжиды. Шолпанның күйеуі үш баласы бар досының үйінде кішкентайлардың тәтті қылығына тоймай кеткісі келмей, ұзақ отырып қалады. Үйге келгеннен соң әйеліне «шіркін, баламыз болғанда ғой» деп айтып қалады. Үш жыл бойы бала туралы бір ауыз сөзді естімеген Шолпан тәтті ұйқысынан шошып оянғандай болады. Өзінің үш жыл бойы қателескенін ұғып, сол түні ол кірпік қақпай шығады. Ақиқат түнінен кейін арада бес жыл өтеді. Бес жыл бойы Шолпан жатса да, тұрса да Жаратқаннан бала сұраумен болады. Бірақ Құдай оны қабыл қылмайды. Күндердің бір күнінде Шолпанға «күйеуім бедеу шығар» деген арам ой келеді. Нәтижесінде өзінің отбасын аман сақтап, махаббат жалынын қайта жақпақ оймен аңдамай жүріп от басады. Аяғы ауырлайды. Бірақ көңілдесімен арадағы қатынасты үзбейді. Оған деген бір сезім пайда болады. Бір күні көңілдесімен төсекте құшақтасып жатқанда күйеуі қаладан ертерек оралып, үстеріне түседі. Шолпанның жарты жыл бойы біреумен көңіл қосып жүргенін сезген күйеуі оны аямай таяқ астына алады. Айқай-шуға жиналған көрші-қолаң Шолпанға лағынет айтты, күйеуінен арашалап та алғысы келді. Әйелдің олай-бұлай оғаш мінезі білінсе, оны шешіндіріп, төбесінен қырық шелек суық су құю керек деген шариғат заңы бойынша күнәлі Шолпанның үстіне шелек мұздай су құйылады. Сол кезде оның бақытты болып басталған бүкіл өмірі көз алдынан өткендей болады. Бала болмаса да өзін қатты сүйген жарын бағаламағанын, өмірдің құндылығын қате түсінгенін де ол кеш түсінеді. Ояна сала «Балам қайда?» деген сұрақты қойып үлгерген Шолпан күнмен таласа өмірмен қош айтысады.
«Childfree» атанбас бұрын ертең осы бір күрделі шешімге өкініп қалмайтыныңызға көз жеткізіңіз. Қартайғанда біреу маған қарауы керек, мал-мүлкімді біреуге табыстауым қажет деп баланы шынайы жақсы көрмей жатып жетімдер үйінен асырап алудың қажеті жоқ. Махаббатқа бөлей алмасаңыз, қу дүниемен кішкентай жүрек иесін алдаудың қажеттілігі жоқ. Бұл, ең бірінші кезекте, өзіңізді алдау. Мен бір баланың анасымын. Аракідік қонаққа баратыным, кино көретінім болмаса, мүлде қыдырмаймын деп айтуға болады. Бірақ мұның бәрі уақытша екенін жақсы түсінемін. Қыдыру, сауық-сайран қылу ертең мені бақытты қылмасын білемін. Бала сүйгісі келмейтін жандар да мұны ой талқысынан өткізсе екен, дұрыс шешім қабылдаса екен деймін.
Чайлдфри Childfree бала сүю бала сүймеу баладан бос балалы отбасы бала вконтакте эгоизм патология психолог отбасылық өмір Мағжан Жұмабаев Шолпанның күнәсі
Дос Көшім: Жерді сату, шетелдіктерге…
«ҮШТІЛДІЛІК» МУТАЦИЯСЫНАН БАС ТАРТУДЫ ТАЛАП…
ЖҰРТ НЕГЕ МӘСІМОВТІ ЖАҚТЫРМАЙДЫ?
САЛАФИТТЕР ҚАЙТА ШАПСА ҚАЙТЕМІЗ?
Пікір қалдыру үшін жауабын жазыңыз:
Осыған сәйкес DINK (Dual Income No Kids) деген бір термин бар....
Балалы уй базар..шатылгандар шатыла берсин бул биздин менталитетке келмеиди..бурынгыдан келе жаткан тенеу бар гой баласы жокты ку бас деп атаган..ертен урпагы болмаса не аиел емес не еркек емес омирдин шегини бар ертен олер кунди де умытпау керек...балан ушин жугирген енбегинди артындагы урпагын бала шаган биледи... отирик олиммен таза олим деген бар ол отириу олим дегени артында изи бар урпагы бар ...таза олим артында ешкими жок изиде калмаганы...
Жамандыққа үйретпеймін десең жамандық туралы сөз қозғама деген сықылды мақал бар еді,мына мақаланы оқыған қаншама адамдардың ойы бұзыла бастайтынын,ол ауыру туралы жарнама жасау ғой бұл.
Осындай аузына бергин келетиндердин ангимесин неге шыгарасындар.
жаңалықтар Қазақстан Ресей Қытай АҚШ Астана Алматы Назарбаев елбасы қылмыс президент Нұрсұлтан Назарбаев сот саясат
ҚЫТАЙ БИЛІГІ ҚАЗАҚСТАНҒА КӨШІП КЕТКЕН ҚАЗАҚТАР ТУРАЛЫ ЕГЖЕЙ-ТЕГЖЕЙЛІ АҚПАРАТ ЖИНАЙ БАСТАҒАН
МОНҒОЛИЯНЫҢ БЕСІНШІ ПРЕЗИДЕНТІ БОЛЫП ОППОЗИЦИЯЛЫҚ ПАРТИЯ ӨКІЛІ САЙЛАНДЫ
НҰРЛАН АҚҮРПЕКОВ: КУБА ҚАБЫЛАНДАРЫ БІЗДІҢ АРЛАНДАР ҮШІН ҚҰБЫЖЫҚ ЕМЕС
Ақ үй Си Цзиньпинді Тайванның президенті деп атаған
АҚШ-тың барлау қызметі елде 150 ресейлік шпионның бар екенін анықтады
Меркель мен Трамп бір сағат бойы қандай мәселелерді талқылады?
Той кезінде қызын ұзатқан ана ел естімеген мына 6 сөзді айтыпты (ВИДЕО)
Голливуд жұлдыздары қазақстандықтарды Елорда күнімен құттықтады (ВИДЕО)
Киев орталығында полицейлер зейнеткерлермен төбелесті (ВИДЕО)
Қытайда су тасқынынан 40-тан аса адам көз жұмды
«Қазақстан» телеарнасы Бибігүл Қилымханның Елбасына арнаған әніне клип түсірді (ВИДЕО)
Жетекші, жоба авторы: Біләл ҚУАНЫШ
Техникалық директор: Тәліп НҮСІП
Бас редактор: Әсем ӘЛМУХАНБЕТҚЫЗЫ
Ескерту! Кез келген материалды көшіру және жариялау үшін редакцияның арнайы рұқсатын алу қажет!
Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді.
Facebook Twitter Instagram VK
Меншік иесі: "Қамшы" ақпараттық агенттігі, ҚР Ақпарат және Коммуникация министрлігінің №16300-ИА куәлігі берілген.
«Qamshy Media» ЖШС © 2012-2017 design & dev.: kazakhsoft.com